पाएं अपने शहर की ताज़ा ख़बरें और फ्री ई-पेपरडाउनलोड करें
अहमदाबाद। भाजपा के चुनाव प्रचार समिति का अध्यक्ष बन कर पार्टी में सबसे बड़ा संकट खड़ा करने वाले गुजरात के मुख्यमंत्री नरेंद्र मोदी ने मंगलवार को देश भर में लोहे का औजार जमा करने का अभियान शुरू किया है। मोदी ने किसानों से अपील की और कहा कि वे जिस लोहे का इस्तेमाल खेतों में करते हैं, उसका थोड़ा सा हिस्सा सरकार को भेजें। इस लोहे से सरदार बल्लभ भाई पटेल की मूर्ति बनवाई जाएगी। मोदी ने कहा है कि वह गुजरात में बल्लभ भाई पटेल की दुनिया की सबसे ऊंची मूर्ति बनवाएंगे।
‘स्टैचू ऑफ युनिटी’ क्या है?
लौहपुरुष सरदार वल्लभभाई पटेल की 182 मीटर ऊंची यह प्रतिमा नर्मदा नदी के बीचों-बीच स्थापित की जाना है। इसके बेस में स्मारक सहित कई अन्य निर्माण भी किए जाना है। यह मूर्ति अमेरिका की ‘स्टैचू ऑफ लिबर्टी’ से लगभग दोगुनी ऊंची होगी, जो विश्व की सबसे ऊंची मूर्ति होने का गर्व हासिल करेगी। यह प्रोजेक्ट 2000 करोड़ रुपए का है।
नदी के बीचों-बीच स्थित इस मूर्ति के पास जाने के लिए जलमार्ग भी बनाया जाएगा। इस ऐतिहासिक निर्माण के बाद जहां गुजरात का नाम इतिहास के पन्नों पर दर्ज हो जाएगा, वहीं यह स्थल पर्यटकों के लिए भी खास मायने रखेगा। मूर्ति के निर्माण के बाद यहां पर रिसर्च एंड ट्रेनिंग इंस्टिट्यूट, युनिवर्सिटी, बायोटेक्नोलॉजी, आर एंड डी, ट्रायबल डेव्हपलपमेंट, लैंड स्कैंपिंग, लेजर शो, थीमपार्क आदि का भी निर्माण किया जाएगा।
उल्लेखनीय है कि 7 अक्टूबर 2010 को सरकार के दस वर्ष पूर्ण होने के अवसर पर गुजरात के मुख्यमंत्री नरेंद्र मोदी ने सरदार वल्लभभाई पटेल की मूर्ति ‘स्टैचू ऑफ युनिटी’ के निर्माण की घोषणा की थी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva kas_Deva hin_Deva hin_Deva hin_Deva zho_Hant eng_Latn